### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2018. április 23-i ülésének jegyzőkönyvéből*

**Javaslat Szombathely város területén forgalmi rend változtatásokra**

**Előadó:** Lakézi Gábor, a Városüzemeltetési Osztály vezetője

**148/2018. (IV.23.) GVB számú határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatással kapcsolatos döntés meghozatalára” című előterjesztést, és az alábbi döntést hozza:

1. A Bizottság a 395/2017. (XII.11.) GVB. sz. határozat 2. pontját módosítja azzal, hogy a Vadász utcában 7,5 t súlykorlátozás kerüljön bevezetésre az Oroszlán utcai csomópont és a földút közötti szakaszon.
2. A Bizottság egyetért azzal, hogy a Rumi Külső út – Sport tér csomópontja előtt a Rumi Külső úton 40 km/h sebességkorlátozó jelzőtáblák kerüljenek kihelyezésre mindkét forgalmi irány részére.
3. A Bizottság egyetért azzal, hogy a Körmendi út 86. számtól megállási tilalom legyen bevezetve az úttesten és a padkán is.
4. A Bizottság egyetért azzal, hogy a Szily J. utcában a súlykorlátozás jelzőtábla alól „kivéve célforgalom” kiegészítő tábla levételre kerüljön.
5. A Bizottság felkéri a polgármestert, hogy a szükséges intézkedések megtételéről gondoskodjon.

A Bizottság felkéri a polgármestert, vizsgáltassa meg a Gábor Áron u. - Rumi utca közötti útszakaszon a tehergépjárművek kitiltásának lehetőségét, és ennek eredményét terjessze a bizottság elé.

**Felelős:** Dr. Puskás Tivadar, polgármester

Lendvai Ferenc, a bizottság elnöke

Illés Károly, alpolgármester

(a végrehajtásért: Lakézi Gábor, a Városüzemeltetési Osztály vezetője)

**Határidő:** 2018. május 31., illetve a bizottság következő ülése

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető